MOMENT OMAGIAL SPIRU HARET

MOMENT OMAGIAL SPIRU HARET

Fundaţia Literar-Istorică „STOIKA” a organizat pe data de 18.02.2016, în sala de festivităţi a Colegiului Naţional „Spiru Haret”, un complex program de omagiere a patronului spiritual al acestei prestigioase unităţi de învăţământ.

Moderatorul acestei manifestări, domnul Florian Laurenţiu Stoica a prezentat obiectivele Fundaţiei al cărei preşedinte este, a experienţelor asemănătoare de la alte evenimente care au fost organizate în mediul şcolar ori academic.

În continuare, a făcut o scurtă sinteză a ultimelor apariţii de carte din cadrul Editurii LAURENT, patronată de Fundaţie. A prezentat pe larg revista „Independenţa Română – Independenţa prin cultură”, cu răspândire naţională.

Momentul principal l-a constituit prezentarea personalităţii polivalente a omului de ştiinţă Spiru Haret, documentar expus de doamna Rodica Subţirelu, membră a Uniunii Ziariştilor Profeşionişti din România şi redactor-şef al revistei „Cronica Timpului”.

Doamna profesor Floarea Necşoiu a detaliat unele din realizările savantului Spiru Haret, cu trimiteri spre procesul de pregătire şi educaţie din prezent.

Doamna Doina Bârcă, secretar literar al Fundaţiei Literar-Istorice „STOIKA”, a punctat o serie de manifestări culturale unde este etalat spiritul creator al tinerei generaţii. Domnul George Canache, membru al Uniunii Cineaştilor din România şi scriitor, a selectat din vasta activitate a omului de ştiinţă Spiru Haret unele din preocupările acestuia care sunt mai puţin cunoscute.

Momentul artistic a fost susţinut de doamna Doina Ghiţescu, actriţă în cadrul Ansamblului „Ciocârlia” a Ministerului de Interne.

În final, din partea Fundaţiei Literar- Istorice „STOIKA” au fost oferite elevilor prezenţi mai multe numere ale revistei „Independenţa Română – Independenţa prin cultură”.

Elevii au manifestat interes pentru tot ce s-a prezentat, fiind foarte atenţi, dar şi interactivi.

Din păcate, din partea Colegiului nu au onorat, măcar cu prezenţa, cineva din conducere ori vreun cadru didactic, deşi această manifestare a fost programată cu mai bine de două săptămâni în urmă, data şi ora fiind confirmate de directorul unităţii de învăţământ.

Contents